Werkgewers gewaarsku oor immigrant-werkers | Nuus24
Werkgewers gewaarsku oor immigrant-werkers
ANC lê klag teen Helen Zille
Boere agter verdeeldheid – Cosatu
Johannesburg – Die departement van binnelandse sake het Donderdag werkgewers gewaarsku oor die indiensneming van onwettige immigrante."Dit is onwettig en teen die gees van ons Wet op Immigrasie om immigrante, wat sonder die nodige dokumente onwettig in die land is, aan te stel," het Mkuseli Apleni, direkteur-generaal van die departement, in 'n verklaring gesê.Die departement het reageer op 'n versoek deur Cosatu en die aktivistegroep People Against Suffering, Oppression and Poverty (Passop) om immigrant-plaaswerkers in die Wes-Kaap amnestie van drie maande te gun."Die twee partye het glo 'n beroep op minister [Naledi] Pandor gedoen om die amnestie vir drie maande, veral vir werkers van Lesotho, te verleng."Pandor het nog nie 'n amptelike versoek van die twee organisasies ontvang nie.Passop en Cosatu het gesê die amnestie sal ernstige bloedvergieting en spanning tussen die immigrante en Suid-Afrikaanse werkers verhoed.Betogings oor lone en leeftoestande het vroeër vandeesmaand in De Doorns begin en na 15 ander dorpe in die Wes-Kaap versprei.Plaaswerkers wat tussen R69 en R75 per dag verdien, eis 'n daaglikse loon van R150.Apleni het 'n beroep op werkgewers gedoen om te verseker dat hul werknemers by die departement van arbeid geregistreer is. – Volg Nuus24 op Twitter